Ynskir tú eitt avbjóðandi leiðarastarv við ábyrgd av tolling av inngangandi postsendingum og kundatænastu? Dámar tær bæði at luttaka í dagliga arbeiðnum og samstundis góðskutryggja arbeiðsgongdir? So er tað kanska tær, vit leita eftir. Hvønn dag koma sendingar í hópatali til Posta, sum skulu víðari til móttakaran bæði rætt og rættstundis. Deildin fyri posttoll tollavgreiðir postsendingar, sum koma til landið, samskiftir við viðskiftafólk og við TAKS. Í avgreiðsluni á Óðinshædd er høvuðsuppgávan at avgreiða sendingar og vegleiða viðskiftafólk. Viðskiftafólkini annaðhvørt ringja til Posta ella møta upp í avgreiðsluni. Ábyrgdarøki Sum leiðari fyri posttoll og avgreiðslu á Óðinshædd... hevur tú ábyrgdina av og luttekur í dagliga arbeiðnum á deildini tryggjar tú áhaldandi menning av posttollinum og avgreiðsluni á Óðinshædd hevur tú ábyrgdina av, at postsendingar verða tollaðar rætt og rættstundis samskipar og samskiftir tú við starvsfelagar kring landið um viðkomandi mál hevur tú til samans 10 starvsfólk í tínum toymi Tað er ein fyrimunur, um tú hevur kunnleika til tolling og viðkomandi KT skipanir frá líknandi starvi. Sum persónur trívist tú við starvsfólkaábyrgd og tær dámar at vera toymisleiðari. Tú dugir at hugsa og arbeiða bæði yvirskipað og í smálutum í senn. Posttollurin og avgreiðslan eru í beinleiðis samskifti við nógv fólk hvønn dag. Tí skalt tú eisini hava hug at mynda Posta. Í starvinum vísir tú til leiðarin fyri framleiðslu og útbering, og tú verður partur av leiðara-toymimum innan útbering og framleiðslu. Um Posta Posta er ein týðandi partur av flutningskervinum í Føroyum og allir føroyingar eru viðskiftafólk hjá Posta. Posta hevur seinastu árini verið í einari stórari menning. Vit bjóða tær eitt spennandi og avbjóðandi starv í einum nútímans umhvørvi við væl skikkaðum og dugnaligum starvsfeløgum. Á Posta eru hølini ljós og vinarlig og til ber at melda seg til matarskipan. Tú verður partur av einum jaligum umhvørvi, og trivnaðurin er góður. Starvið er sett til fulla tíð. Lønin er sambært sáttmála við Starvsfelagið. Arbeiðstaðurin er á Óðinshædd, Tórshavn Vilt tú vita meira um starvið, kanst tú ringja til Janus Rasmussen, tlf. 236090. Umsókn kann sendast tiljanus @ posta. fo. Freistin at søkja er hin 23. januar 2022.